|  |  |  |
| --- | --- | --- |
|  |  | **Τρίπολη 15 Μαΐου 2024****Αριθμ. Πρωτ.:146530**  |
| **ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΚΗΣ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ****ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ****ΠΕΡΙΦΕΡΕΙΑΚΗΣ ΕΝΟΤΗΤΑΣ ΑΡΚΑΔΙΑΣ****ΤΜΗΜΑ ΠΟΙΟΤΙΚΟΥ ΚΑΙ ΦΥΤΟΥΓΕΙΟΝΟΜΙΚΟΥ ΕΛΕΓΧΟΥ** |  |
| Ταχ. Διεύθυνση | : | Τάπιας 9 |  |
| Ταχ. Κώδικας | : | 22131 |  |
| Πληροφορίες | : | Φ. Θεοδωρακοπούλου |  |
| Τηλέφωνο  | : | 2710226946 |  |
| Email | : | theodorakopoulou@arcadia.gr |  |

**ΔΕΛΤΙΟ ΤΥΠΟΥ**

**ΤΗΣ ΔΙΕΥΘΥΝΣΗΣ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ Π.Ε. ΑΡΚΑΔΙΑΣ ΣΧΕΤΙΚΑ ΜΕ ΤΟ ΣΧΕΔΙΟ ΔΡΑΣΗΣ ΓΙΑ ΤΗΝ ΚΑΤΑΠΟΛΕΜΗΣΗ ΚΑΙ ΤΟΝ ΠΕΡΙΟΡΙΣΜΟ ΤΗΣ ΕΞΑΠΛΩΣΗΣ ΤΟΥ ΕΝΤΟΜΟΥ SPODOPTERA FRUGIPERDA**

#

Η Διεύθυνση Αγροτικής Οικονομίας και Κτηνιατρικής Π. Ε. Αρκαδίας σας ενημερώνει ότι δημοσιεύτηκε η Υπουργική Απόφαση με αριθμό 4401/110558/16-4-2024 (ΦΕΚ 2466/Β΄) σχετικά με το «Σχέδιο δράσης για την καταπολέμηση και τον περιορισμό της εξάπλωσης του επιβλαβούς οργανισμού προτεραιότητας *Spodoptera frugiperda*».

Σύμφωνα με την Υπουργική Απόφαση στην Περιφερική Ενότητα Αρκαδίας έχει οριοθετηθεί μια **ζώνη ασφάλειας** για το έντομο *Spodoptera frugiperda* που περιλαμβάνει **τον Δήμο Νότιας Κυνουρίας, τον Δήμο Βόρειας Κυνουρίας, τη Δημοτική Ενότητα Σκιρίτιδας και τη Δημοτική Ενότητα Φαλαισίας.**

Όσοι παράγουν καρπούς πιπεριάς, καρπούς μελιτζάνας, σπάδικες καλαμποκιού για ανθρώπινη κατανάλωση, φυτά χρυσάνθεμων, πελαργόνιων και γαρύφαλλων **εντός της ζώνης ασφάλειας** και όσοι διακινούν τα προϊόντα αυτά εκτός της ζώνης ασφάλειας, **πρέπει να εγγραφούν άμεσα στο επίσημο μητρώο επαγγελματιών.**

Οι παραγωγοί και διακινητές οφείλουν να κάνουν ελέγχους στους τόπους παραγωγής των προϊόντων και στα φορτία πριν τη διακίνησή τους εκτός της ζώνης, για πιθανή ανεύρεση προσβολών από το έντομο *Spodoptera frugiperda.* Οι έλεγχοι καταγράφονται σε αρχεία με βάσει τα υποδείγματα που υπάρχουν στο Παράρτημα ΙΙΙ της Υ.Α. 4401/110558/16-4-2024 (ΦΕΚ 2466/Β΄). Σε περίπτωση υποψίας παρουσίας του εντόμου ενημερώνετε άμεσα τη Διεύθυνση Αγροτικής Οικονομίας και Κτηνιατρικής.

Πληροφορίες σχετικά με την αναγνώριση του εντόμου, τον βιολογικό του κύκλο, τα φυτά που προσβάλλει, τις ζημιές που προκαλεί, μπορείτε να αναζητήσετε στην ιστοσελίδα του Υπουργείου Αγροτικής Ανάπτυξης και Τροφίμων :(<https://www.minagric.gr/for-farmer-2/crop-production/fytoprostasiamenu/fytoygeia>).

Για να διακινηθούν τα παραπάνω προϊόντα εκτός της ζώνης ασφάλειας του νομού μας **θα πρέπει υποχρεωτικά να συνοδεύονται από φυτοϋγειονομικό διαβατήριο.** Η έγκριση για την εκτύπωση φυτοϋγειονομικών διαβατηρίων δίνεται από τη Διεύθυνση Αγροτικής Οικονομίας και Κτηνιατρικής εφόσον ο παραγωγός – διακινητής :

α) είναι εγγεγραμμένος στο επίσημο μητρώο επαγγελματιών.

β) υποβάλλει αίτηση συνοδευόμενη από ηλεκτρονικό παράβολο.

γ) διενεργεί τακτικούς ελέγχους στους τόπους παραγωγής και στα φορτία πριν την αποστολή τους εκτός της ζώνης ασφάλειας, συμπληρώνοντας τα σχετικά αρχεία.

δ) διαθέτει σύστημα και αρχείο ιχνηλασιμότητας που συνδέει τα προϊόντα με τον τόπο παραγωγής τους.

ε) δεν έχει εντοπίσει το έντομο στον τόπο παραγωγής κατά τη διάρκεια του τελευταίου τριμήνου ή εάν έχει εντοπιστεί έχουν εφαρμοστεί κατάλληλες φυτοπροστατευτικές επεμβάσεις.

Για περισσότερες πληροφορίες μπορείτε να επικοινωνείτε με τη Διεύθυνση Αγροτικής Οικονομίας και Κτηνιατρικής στα τηλέφωνα 2710226946, 2757022212 και στα email: theodorakopoulou@arcadia.gr, karonis@arcadia.gr και kremmidas@arcadia.gr.

 Ο ΑΝΤΙΠΕΡΙΦΕΡΕΙΑΡΧΗΣ ΠΕ ΑΡΚΑΔΙΑΣ

 ΚΩΝΣΤΑΝΤΙΝΟΣ ΜΑΝΔΡΩΝΗΣ

Πίνακας Διανομής

1. Μ.Μ.Ε. Π.Ε. Αρκαδίας
2. Δήμους Περιφερειακής Ενότητας Αρκαδίας, Έδρες τους (αποστολή με e-mail)

3) Αγροτικό Κτηνοτροφικό Συνεταιρισμό Αρκαδίας – Η Ένωση, 28ης Οκτωβρίου 8, Τρίπολη (αποστολή με e-mail)

4) Αγροτικό Συνεταιρισμό Αγροτοκτηνοτρόφων Λεωνιδίου –«Ο Άγιος Λεωνίδας», Λεωνίδιο (αποστολή με e-mail)

5) Καταστήματα εμπορίας φυτοπροστατευτικών προϊόντων, Έδρες τους (αποστολή με e-mail)

6) Συνταγογράφους Π.Ε. Αρκαδίας, Έδρες τους (αποστολή με e-mail)

7) Καταστήματα εμπορίας φυτών και φυτώρια, Έδρες τους (αποστολή με e-mail)

8) Γενική Διεύθυνση Αγροτικής Οικονομίας & Κτηνιατρικής, Τάπιας 9, Τρίπολη